یادداشتی از عبدالرحیم مسعودیان برای آقای پیران درخشان و استاد فرهاد گرگین پور
- شناسه خبر : 1679
- دسته بندی خبر : یادداشت
جناب پیران درخشان و دکتر فرهاد گرگین پورینگ آباده شهرینده آموزشگاه موسیقی وورماگلاری باهاناسونا
موسیقی و ادبیات ایکی شاخا بیر آغاجداندور کی اگر بو شاخلارا و آغاجا لایق و حورمتلی و دوزجه ائتیشیله
سونوندا فرهنگ و هویت بو آغاجونگ ثمریدیر...
فرهنگ آغاجی دونیا باغی ایچینده
آیروخسو آغاج دور...
چوخ دویغولی
احتیاطلی...
و ظریف و اوز البته چوخ ده یرلی و موهیم....
هر قومونگ و میلتینگ فرهنگی آغاجی
او قومونگ دونیاسی باغونونگ گورنتیسی و نیشانودور...
هر ائلی و میللتی سئیه رلر تانویالار
باخویرلار او قومونگ فرهنگی آغاجونا...
ثمرینه و شاخ و بلگینه...
گورگ ناقاد ثمرلی دیر
ناقاد گوی دیر....
قشقایی ائلی و قومودا داهی ائل لر تکین
فرهنگینینگ بیر آغاج واری
او آغاجونگ
ده آیروخسی باخوشدا و معیاردا
گوزله یینی....
هر کیم هر یولی کی باشارا بیلییر بو یولدا ایاق گوتیریر تا بیزیم فرهنگمیز آغاجی
خزان یئلیندن و داهی تافاق لاردان
ایراق اولا....
بیر زامانی نکیسالار ایشله میش لر
سورا حبیب خان خانواداسی
فرود و فرهاد لار
.مرحوم طهمورث خان
مرحوم محمود خان اسکندری
و داهی بویوگ اینسان لار کی آدلارینی سئیه گ آپاراگ چوخدورلار...
چوخ زحمت چکمیش لر بیزیم موسیقی ایچی.
بو اورتدا سه تار سازی و موسیقی سینده
بیر ارزیشلی اینسان کی هونری ارزشیمند و قابیل بیلمی و دیه رلی دیر
جیناب پیران درخشان دیر...
پیران الحق هونر یولوندا هر تعریفده درخشان دیر....
آی و اولدوز و گون
بو اینسانونگ هونری قاباخوندا باغداش ووروب و باخوشا غرق اولموش لار....
بئگون کی دونیادا
قشقایی قوموندا
پیران هونری 《سه تار》 آیروخسودور....
بیر داهی دیل و باخوشدا اولیر بوجور بیان ائدنگ کی
هونر او زامان ارزشیمند و ده یه رلی دیر کی آرری اولا....و
گوج لی اولا...
پیران هونری
اوزی تکین
اخلاقی و مرامی و گوینی تکین آرری دیر...
و تلاشی و ایشله مگی تکین گوج لی دیر....
و بو باعیث اولیر کی پیران
داهی ایشله ین لردن چوخ چوخ ایله ری اولا...
و تاسف گوزیندن بیزیم دونیادا واردور اینسانلار کی هونرچی اولموش لار آما رقابت میدانوندا اینسالوگ و اخلاق و هونر اخلاقونی یادان چاخارتموش لار و اله بو باعث و بانی بو اولموش کی هونر کاروانوندان گئری قالا لار....
آما پیران بو میداندا دا اوزی آغ دور....
هئچ زامان هونر یولوندا هونر اخلاقونی یاددان چاخارتماموش....
پیران دان یازماگ و هونریندن یازماگ چوخ آسان ایش دئیل...
تعارف سیز اولیر دئیه نگ آللوم یاشلانیر
آما وظیفه باخوشونودان لازوم بیلدیم کی یازموش اولام...
آما قشقایی میللتی
ده بیر وظیفه واری پیران هونری و داهی هونرچی لرنیز هونری قولونجوندا.
《او دا حمایت و حمایت دیر..
ارزیش قائل اولماگدیر...》
☆عزیز قشقایی لار بیز فرود گرگین پوری اوجور کی گورگ هونریندن ایشله ده سیدیگ ایشله یه مادیگ.
چوخ راحتر دئیه م قدرینی بیلمدیگ و واروموز بیلیراگ کی الان نه ناراحت کننده وضعیت ده دیر...
و اما.....
ایندی بیزیم هلز واروموز اینسان لار کی تا واردورلار وارلوق لاروندان و هونر و سوادلاروندان ایشله یاسویاگ...
دکتر فرهاد گرگین پور بیر گنجینه دیر
هونردن ...
عزیز قشقایی لار بو اینسان تا واردور گورگ قدرینی بیلگ
هونرینن و
سوادینن
ایشله دگ...
عزیز هونرچی لر گلینگیز اوستادلوگ و بقولی واری لحاظ دن اوزوموزی بیلن بیلدیگ آیوراگ و تا بو اینسان واردور بئلسیندن ایشله دگ...
خوشبختانه جناب درخشان آبادایا بیر آموزشگاه وورموش لار کی اوزله ری سه تار آموزش و گورسه دیرلر
و استاد دکتر فرهاد گرگین پور ده
هم ادبیات و هم موسیقی درس وئریرلر
بو آموزشگاه بیر دیه رلی آموزشگاه دور
و بیر فورصت کی شاعرلر و هونرچی لر
اوزلرینی سواد و هونر لحاظینان آپارالار اوخاری...
《گلینگیز حمایت ائدمگینن اوزومیزی گورسدگ 》
اوز نوباما...
جناب درخشانا یورولمازلوگ و ینگی
گورسدمه لی ایشینه کی آدونی ده درخشان قویموش لار و گون تکین درخشان اولور بو یولدا، تبریک دئیرام ....
مهربان تارودان توفیق آرزوسی واروم..
عبدالرحیم مسعودیان(جوشغون)
1395 ایلینینگ مهری آیی..شیراز
- هیچ نظری یافت نشد
pes_Arab pes_Arab prs_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab snd_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab prs_Arab ckb_Arab azb_Arab azb_Arab azb_Arab ckb_Arab kas_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab pes_Arab azb_Arab azb_Arab pes_Arab azb_Arab pes_Arab snd_Arab azb_Arab kas_Arab kas_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab pes_Arab azb_Arab pes_Arab azb_Arab pes_Arab pes_Arab azb_Arab prs_Arab